Diari Oficial de la Generalitat Valenciana


Sumari del DOGV 5337, del 01-09-2006 (2006/10024)

ORDE de 29 d'agost de 2006, de la Conselleria d'Agricultura, Pesca i Alimentació, per la qual s'establixen ajudes per a pal·liar els danys produïts per les tempestes patides durant els primers dies del mes de juliol en diversos municipis de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5337

Data del DOGV
:   01-09-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/10854


Data del document
:   29-08-2006

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * Villargordo del Cabriel
    * Venta del Moro
    * Fuenterrobles
    * Camporrobles
    * agricultor
    * catàstrofe agrícola
    * ajuda a l'agricultura
    * suport econòmic
    * ajuda pública

ORDE de 29 d'agost de 2006, de la Conselleria d'Agricultura, Pesca i Alimentació, per la qual s'establixen ajudes per a pal·liar els danys produïts per les tempestes patides durant els primers dies del mes de juliol en diversos municipis de la Comunitat Valenciana. [2006/10647]  
Al llarg dels primers dies del mes de juliol s'han produït fenòmens tempestuosos acompanyats de pedra, els quals han afectat diversos municipis de la Comunitat Valenciana.  
Estos fenòmens tempestuosos, han tingut una inusitada intensitat, i s'han produït importants danys en branques i troncs de distintes espècies llenyoses, així com la destrucció de les collites.  
Ja que en les actuals condicions de l'assegurança agrària només es cobrixen els danys que patixen les collites, la Conselleria d'Agricultura, Pesca i Alimentació, ha decidit establir mesures de caràcter excepcional consistents en ajudes econòmiques que tendisquen a facilitar la recuperació de l'arbratge afectat.  
En virtut d'això, fent ús de les competències que tinc atribuïdes i a proposta del subsecretari de la Conselleria d'Agricultura, Pesca i Alimentació,  
ORDENE  
Article 1  
La Conselleria d'Agricultura, Pesca i Alimentació concedirà ajudes directes als titulars d'explotacions agràries que hagueren resultat greument afectades per la pedra succeïda durant els primers dies del passat mes de juliol ubicades als municipis de la Comunitat Valenciana que es relacionen en l'annex I.  
Article 2  
Estes ajudes tenen com a objecte contribuir a la recuperació del potencial productiu de les explotacions afectades mitjançant la concessió d'ajudes per a la regeneració i/o reposició de les estructures vegetatives danyades, així com per a la realització de les pràctiques culturals que tendisquen a la recuperació del vigor de les plantacions.  
A l'efecte de poder acollir-se a estes ajudes s'entendrà que els danys són de gravetat quan s'identifiquen lesions en fusta i en les estructures vegetatives, acompanyades d'una pèrdua de la producció. Per a ser perceptor d'estes ajudes hauran d'haver patit pèrdues en la producció superiors al 30% d'acord amb els termes establits en l'article 11.3 de les directrius comunitàries sobre ajudes estatals al sector agrari (2000/C 28/02).  
Article 3  
Els diversos tipus d'ajuda i imports màxims de les ajudes establides en la present orde es concreten en el quadre següent:  
Article 4  
Les sol·licituds d'ajuda es presentaran, per mitjà d'impresos que seran facilitats per la Conselleria d'Agricultura, Pesca i Alimentació, en les oficines comarcals de la Conselleria o en qualsevol dels llocs que determina l'article 38 de la Llei 30/1992, en el termini de vint dies, comptats a partir de la data de publicació d'esta orde en el Diari Oficial de la Generalitat.  
En l'imprés de sol·licitud, el sol·licitant realitzarà:  
. Autorització a l'administració per a demanar els certificats d'estar al corrent de les seues obligacions davant de l'Agència Estatal d'Administració Tributària i la Tresoreria General de la Seguretat Social.  
. Declaració responsable d'acreditació del compliment d'obligacions per reintegrament de subvencions i d'acreditació de no estar sotmés a cap de les prohibicions previstes en l'article 13 de la Llei General de Subvencions.  
Article 5  
1. Les sol·licituds d'ajuda hauran d'anar acompanyades de la documentació següent:  
. Fotocòpia del NIF/CIF del sol·licitant.  
. Full de Manteniment de Tercers, sempre que no figure donat d'alta en el fitxer de proveïdors de la Generalitat Valenciana.  
. Fotocòpia de la pòlissa d'assegurança agrària Pla 2006, en el cas de l'ajuda b) de l'Article 3.  
. Per a les ajudes establides a la reposició de peus, factura proforma del material vegetal a adquirir per a efectuar la reposició.  
2. La sol·licitud d'ajuda serà única per explotació.  
Article 6  
Per a poder beneficiar-se de les ajudes a la reposició de peus de vinya s'hauran de complir, a més, els requisits següents:  
. S'empraran varietats autoritzades. Procedents de vivers autoritzats.  
. La plantació ha de figurar inscrita en el Registre Vitícola.  
. L'explotació no ha de tindre cap parcel·la en situació irregular.  
Article 7  
1. Per part de personal tècnic de la Conselleria, es duran a terme les comprovacions necessàries per a determinar l'efectiva existència dels danys al·legats. Podent sol·licitar l'aportació de la documentació que considere necessària per a verificar la veracitat de la informació facilitada pels sol·licitants.  
2. La falsedat en la sol·licitud o ocultació de dades que impediren optar a les ajudes previstes, donarà lloc a la devolució de l'ajuda percebuda, així com al pagament dels interessos de demora corresponents des del pagament de la subvenció fins a la data en què s'acorde la procedència del reintegrament, i la resta de sancions que, si escau, resulten exigibles. Així com la resta dels continguts en l'article 37 de la Llei 38/2003, de 17 de novembre.  
Article 8  
1. La poda de regeneració i/o les labors culturals s'acreditaran per mitjà de la comprovació, per part dels tècnics de la Conselleria d'Agricultura, Pesca i Alimentació, amb anterioritat al 15 d'octubre de 2006.  
2. L'acreditació d'haver efectuat la reposició de peus s'haurà d'efectuar per mitjà de l'aportació de la factura i justificant de pagament d'adquisició del material vegetal a reposar entre el 15 de gener de 2007 fins al 30 d'abril de 2007.  
Article 9  
1. Estes ajudes són compatibles amb aquelles que es pogueren establir per a estos mateixos danys, sempre que el total de les ajudes no supere el límit del dany.   
2. Estes ajudes són compatibles amb la percepció d'indemnització per part de l'actual sistema d'assegurances agràries, ja que ambdós tendixen a cobrir distints tipus d'incidència.  
3. El termini màxim per a resoldre i notificar la concessió de les ajudes serà de sis mesos, comptats des de l'endemà de la finalització del termini de presentació de sol·licituds, i s'entendran desestimades les sol·licituds no resoltes en l'esmentat termini.  
Article 10  
Els imports necessaris per al finançament de les ajudes previstes en la present orde serà a càrrec de l'aplicació pressupostària 18.38.83.8577.630.72.2, línia T 1957, Ajudes reposició béns capital afectats per adversitats, i es destinaran 600.000 euros per a l'exercici 2006, i 50.000 euros a càrrec de l'exercici 2007.  
Si la quantia que resulte de les ajudes sol·licitades, supera l'import total establit per a cada anualitat, es procedirà a un prorrateig entre les sol·licituds amb dret a subvenció.   
En cap cas s'atendran sol·licituds d'ajuda l'import d'indemnització de les quals siga inferior a 20 euros.  
Article 11  
La competència per a la resolució de concessió d'estes ajudes correspon al conseller d'Agricultura, Pesca i Alimentació. Es delega en el subsecretari, la competència per a dictar totes les disposicions que crega oportunes per al desenrotllament de la present orde, així com per a la resolució de concessió, anul·lació, pagament i/o reintegrament de les ajudes regulades en esta.  
Article 12  
Contra este acte administratiu es podrà interposar en el termini d'un mes, a comptar a partir de la publicació d'este acte, recurs de reposició davant del mateix òrgan que el va dictar, de conformitat amb el que disposen els articles 116 a 117 de la Llei 30/1992, de 26 de novembre, del Règim Jurídic de les Administracions, o bé la interposició de recurs contenciós administratiu en el termini de dos mesos, des de la publicació d'este acte (art. 10 i 46 de la Llei 30/1992).  
València, 29 d'agost de 2006  
El conseller d'Agricultura, Pesca i Alimentació,  
JUAN G. COTINO FERRER  
ANNEX I   
Camporrobles, Fuenterrobles, Venta del Moro i Villargordo del Cabriel.